שלומית ודוקי ליוו את השיירות האחרונות לירושלים, תוך הסתרת תחמושת ונשק על גופם, עד להפסקתן המוחלטת על ידי הבריטים בתקופה שקדמה להכרזת העצמאות ב-15 במאי 1948.
שלומית ויצחק דקל נישאו לעיני קהל אורחים מצומצם במהלך ההפוגה הראשונה של מלחמת העצמאות. לפני שחרורה מהשירות בפלמ"ח, שרתה דקל בשני תפקידים נוספים - אלחוטאית באבו גוש ומורה לעברית בקיבוץ חולדה לחיילי גח"ל (גיוס חוץ לארץ).
עשייה חינוכית.
עם שחרורה, החלה דקל ללמד בבית הספר בית חינוך ע"ש חיים ארלוזורוב, ובמקביל נתנה שיעורים פרטיים בחשבון ולימדה עברית בבית ספר ערב לפועלים. בתקופה זו נולדו שלושת ילדיהם: עופר, לאה ומיכל.
לאחר כעשור בתחום ההוראה, בשנת 1964, נבחרה דקל ללמד מתמטיקה על מסך הטלוויזיה, עוד בטרם הוקם הערוץ הראשון של הטלוויזיה הישראלית.
ב-24 במרץ 1966, ב-12 בצהריים, הפכה דקל לאשה הראשונה בישראל שהופיעה בטלוויזיה במסגרת השידור ההיסטורי בו נחנכה הטלוויזיה הלימודית, בטקס בו נאמו בין השאר שר החינוך זלמן ארן והלורד ויקטור רוטשילד. את שיעורי המתמטיקה המשודרים כתבה והגישה דקל בעצמה, בלוויית הבובה דודו אותה הפעילה הבובנאית נעמי יואלי.
בשנת 1966, במסגרת תחרות בינלאומית לשידורים חינוכיים בטוקיו, יפן, זכתה שלומית דקל בפרס על השיעור "המעגל והעיגול" לכתות ז'. התחרות נערכה על ידי שירות השידור היפני בחסות איחוד שירותי השידור האירופאים.
לאחר כחמש שנים בטלוויזיה וכמאה שיעורים משודרים, פרשה דקל מהמסך ושבה להוראה.
שלומית סיימה בהצטיינות תואר ראשון בחינוך וספרות ובמקביל לימדה הוראת חשבון בסמינר למורים דוד ילין.
לאחר מכן המשיכה לתואר מוסמך ועבדה כמרכזת מסלול חטיבת הביניים במתמטיקה בסמינר, וכן לימדה באוניברסיטה העברית בבית הספר לחינוך. בהמשך סיימה שלומית תואר מוסמך בחינוך ובתקשורת ולמדה לתואר מוסמך נוסף ביידיש, שניהם באוניברסיטה העברית.
במסגרת הלימודים התבקשה שלומית על ידי פרופסור דניאל כהנמן, חתן פרס נובל לכלכלה לשנת 2002, ופרופ' שלמה (סימור) פוקס שעמד בראש בית הספר לחינוך דאז, לכתוב תוכנית לימודים שתעסוק בחשיבה בתנאי אי ודאות. בהדרכת פרופ' כהנמן, ופרופ' עמוס טברסקי כתבה ספר לימוד, מדריך למורה ומאמרים יחד עם פרופ' רות בייט-מרום לשכלול החשיבה בתנאי אי ודאות.
המשורר חיים גורי כתב על שלומית: .
לאחר פרישתה.
לאחר מותו של בעלה, דוקי, בהיותו בן 67, ופרישתה לגמלאות, החלה דקל להתנדב במתן תמיכה נפשית בארגון ער"ן (עזרה ראשונה נפשית), שם היא פעילה מזה 20 שנה. כמו כן, דקל מרכזת עד היום בהתנדבות את תוכניות התרבות בארגון ותיקי ההגנה והתנדבה ביד ושם בתרגום מסמכים מיידיש לעברית.
שלומית דקל מתגוררת כיום בדיור מוגן "אחוזת בית הכרם" בירושלים.
ד"ר נעמי יואלי, תלמידתה לשעבר של שלומית בבית הספר ארלוזורוב ושותפתה לתוכנית הטלוויזיה כמפעילת הבובה דודו, כתבה על שלומית:
דקל היא תושבת ירושלים מזה למעלה משישים שנה, אלמנתו של לוחם הפלמ"ח יצחק (דוקי) דקל, אם לשלושה וסבתא לנכדים ונינים.
אמריקן לייזר
אמריקן לייזר היא רשת ישראלית הפועלת בתחום האסתטיקה הרפואית. הרשת מספקת טיפולים בארבעה תחומים: הסרת שיער, הסרת משקפיים בלייזר, הקפאת שומן וטיפולים אסתטיים שונים לגוף ולפנים בשיטות לא פולשניות. הרשת הוקמה בשנת 2000.
היסטוריה.
הסניף הראשון שהוקם עסק בהסרת שיער. בסוף שנת 2000 הרחיבה החברה את פעילותה לתחום הסרת המשקפיים בלייזר בשנת 2001 פתחה החברה שלושה סניפים נוספים. במהלך השנים הוסיפה החברה לתחומי פעילותה גם את תחום הדרמו אסתטיקה (טיפולי פנים וגוף) ואת תחום הקפאת השומן. בשנת 2002, פתחה סניף בירושלים.
באוגוסט 2006, פרסמה המועצה הישראלית לצרכנות חוות דעת, לפיה החוזה האחיד של אמריקן לייזר מכיל סעיפים מקפחים שאינם מאפשרים ללקוח להפסיק את הטיפול ולקבל כספו חזרה, אם אינו מרוצה מהתוצאות.
ביולי 2007, קבע בית משפט כי אמריקן לייזר תפצה לקוחה שעברה טיפול להסרת שיער שנכשל בכ-30 אלף שקל.
בנובמבר 2016, בית משפט השלום בתל אביב הורה על מעצרו של ירון בן אבי, דירקטור ובעל מניות באמריקן לייזר, בחשד כי העלים הכנסות בגובה מאות אלפי שקלים.
באפריל 2015, פסק בית המשפט המחוזי בתל אביב שהחברה תפצה ב-714 אלף שקל את המתחרה שלה, "care", בגין הוצאת לשון הרע.לאחר ש"אמריקן לייזר" פרסמה במשך חודשים ארוכים תוצאות "מחקר" שקנתה ולפיו על לקוחות לנקוט משנה זהירות במוצרים של המתחרה.
במרץ 2018, פסק בית המשפט שעל הרשת לשלם פיצוי של 377 אלף שקלים ללקוחה שנפגעה מטיפול לייזר.
פעילות.
נכון לשנת 2020 לחברה 17 סניפים. היא מעסיקה כ-400 עובדים, מהם כ-25 עצמאיים והיתר שכירים. בין עובדי החברה רופאים, צוותי אדמיניסטרציה, מטפלות ועוד. תקציב הפרסום של הרשת הוא כ-2 מיליון דולר בשנה. בשנת 2005, הובילה הדוגמנית גלית גוטמן קמפיין פרסום של החברה.
בשנת 2005 רכשה ציוד מחברת לומניס הישראלית. ובשנת 2006, רכשה הרשת ציוד, בהיקף של 6 מיליון דולר, מהחברה המתחרה "סינרון מדיקל" הישראלית.
משרדי הנהלת החברה ממוקמים בבניין UMI במערב ראשון לציון.
ניסוי הדלי
תרופה חכמה
חוקי לנצ'סטר
חוקי לנצ'סטר (Lanchester's Laws) הם נוסחאות מתמטיות לחישוב החוזק היחסי של זוג כוחות "טורף"/"נטרף" (לרוב בכוחות צבאיים).
משוואות דיפרנציאליות שמתארות את התלות בזמן של החוזק של שני צבאות A ו-B, כך שהפונקציה המתארת את התלות בזמן תלויה רק ב-A ו-B.
ב-1916, במהלך מלחמת העולם הראשונה, פרדריק לנצ'סטר תיאר סדרה של משוואות דיפרנציאליות כדי להדגים את יחסי הכוחות בין כוחות המתנגדים זה לזה. ביניהם ידועים "החוק הליניארי של לנצ'סטר" (עבור קרב עתיק) ו"החוק הריבועי של לנצ'סטר" (עבור לוחמה מודרנית עם כלי נשק ארוכי טווח כמו למשל תותחים).
החוק הליניארי של לנצ'סטר.
עבור קרב עתיק, בין פלנקסים של חיילים עם חניתות, למשל, חייל אחד יכול להילחם מול חייל אחד בלבד בזמן נתון. אם כל חייל הורג, או נהרג על ידי חייל אחד, אזי מספר החיילים הנשארים בסיום המערכה הוא הפרש כמות החיילים בין הצבא הגדול לצבא הקטן יותר, בהנחה שכלי הנשק שלהם זהים.
החוק הריבועי של לנצ'סטר.
תיאור.
עם כלי נשק המטווחים אחד את השני באופן ישיר עם ירי מכוון ממרחק, ניתן לתקוף מטרות מרובות ולקבל אש מכיוונים מרובים. קצב השחיקה כעת תלוי במספר כלי הנשק היורים. לנצ'סטר קבע שהעוצמה של כח צבאי כזה פרופורציונלית לא למספר היחידות שיש לו, אלא לריבוע של מספר היחידות. זה ידוע כחוק הריבועי של לנצ'סטר.
ניתן להסביר באופן אינטואיטיבי את החוק הריבועי של לנצ'סטר בכך שמרגע שהתרנו לצבא כולו לפעול במערכה, אז כמות הנזק שהצבא יגרום עד להשבתתו פרופרופרציונלית למספר החיילים ולמשך הזמן שצבא שורד, שגם הוא פרופורציונלי למספר החיילים, ולכן סה"כ החוזק של כח צבאי כזה פרופורציונלי למספר החיילים בריבוע.
משוואות לדוגמה.
נניח ששני צבאות, אחד אדום ואחד כחול, מתעמתים אחד עם השני במערכה. האדום יורה מטח רציף של קליעים בכחול. באותו הזמן, הכחול יורה מטח רציף של קליעים באדום.
נסמן ב-formula_1 את מספר החיילים בצבא האדום בתחילת הקרב. לכל חייל יש "כוח אש התקפתי" formula_2, שהוא מספר החיילים שהוא יכול להוציא מפעולה (לפצוע או להרוג) ליחידת זמן. באותו אופן, לצבא הכחול יש formula_3 חיילים, ולכל אחד כוח אש התקפתי formula_4.
החוק הריבועי של לנצ'סטר מחשב את מספר החיילים שאובדים לכל צד באמצעות זוג המשוואות הבאות. פה,formula_5 מסמל את הקצב שבו מספר החיילים של צבא formula_1 משתנה ברגע נתון. ערך שלילי פירושו אובדן חיילים. באותו אופן, formula_7 מייצג את קצב אובדן החיילים של צבא formula_3. מתקיים:
formula_9
formula_10
זהו זוג משוואות דיפרנציאליות מצומדות.
פתרון המשוואות הדיפרנציאליות.
נפתור במקרה ש-formula_11. נסמן ב-formula_12 את הפרש הגדלים בין שני הצבאות בזמן formula_13. מתקיים:
formula_14
לפיכך הפרש הגדלים בזמן t מקיים:
formula_15
כמו כן ברור שכמות הנזק שצבא formula_1 גורם לצבא formula_3 כתלות בזמן שווה לשטח (אינטגרל) מתחת לגרף של formula_18 מוכפל ב- formula_2. לפיכך מתקיים:
formula_20 . אבל: formula_21 לכן:
formula_22
נגזור לפי formula_13 ונקבל:
formula_24
וכך קיבלנו משוואה דיפרנציאלית ב-formula_1 בלבד. ננחש פתרון מהצורה:
formula_26
הצבה במשוואה הדיפרנציאלית והתחשבות בתנאי ההתחלה formula_27, נותנת formula_28formula_29. זה אומר שהמערכה מסתיימת כעבור זמן:
formula_30
והגודל הסופי של צבא formula_1 (הגדול יותר) הוא: formula_32
הווה אומר אם צבא formula_1 כפול בגודלו מ-formula_3 אזי ישאר ממנו formula_35 בסיום המערכה. זהו גם אישור והוכחה לחוק הריבועי של לנצ'סטר שכן הצבה חוזרת בנוסחה מראה שצבא formula_1 יוכל להתמודד 4 מערכות מול צבא בגודל של formula_3 לפני שיושמד.
קשר למודל של קרב מטחים (Salvo Combat Model).
המשוואות של לנצ'סטר קשורות למודל העדכני יותר של קרבות מבוססי מטחים (Salvo Combat Model), עם שני הבדלים עיקריים.
ראשית, המשוואות המקוריות של לנצ'סטר יוצרות מודל רציף בזמן, בעוד שמשוואות המטחים יוצרות מודל דיסקרטי בזמן. בקרב רובים, קליעים או פגזים נורים באופן טיפוסי בכמויות גדולות. בכל סיבוב יש לכלי הנשק סיכוי קטן יחסית לפגוע במטרה, וגם יוצר כמות קטנה יחסית של נזק. לפיכך משוואות לנצ'סטר מתארות היטב את המקרה של מטחי ירי כאלה אשר זרם אש רציף שמחליש באופן רציף את האויב.